DRUSKININKŲ „ATGIMIMO‘ MOKYKLA

DANUTĖ ČASIENĖ

**METŲ VEIKLOS ATASKAITA**

2020-01-19 Nr. \_\_\_\_\_\_\_\_

Druskininkai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| „Atgimimo“ mokykla tęsia 2019-2021 m. strateginio plano pagrindinių tikslų įgyvendinimą:  **1. Inovatyvių ugdymo(si) sąlygų kiekvienam mokiniui kūrimas, siekiant jo nuolatinės asmeninės pažangos;**  **2. Mokyklos mikroklimato gerinimas, kuriant saviraiškaus dalyvavimo formas, skatinant ir ugdant mokyklos bendruomenės pilietiškumą ir tautos vertybių puoselėjimą.**  Strateginiai tikslai glaudžiai susiję su Veiklos plano 2020 m. tikslais:  **1. Mokinio individualios pažangos augimo (pokyčių) stebėjimas nuosekliai analizuojant ugdymo procesą;**  **2. Gerų vaiko emocijų kūrimo ugdymo procese skatinimas pedagoginėmis priemonėmis, formuojant aktyvų pilietiškumą ir tautos vertybes.**  2020 m. įgyvendindami šiuos strateginius tikslus pagal Veiklos plano uždavinius, susitarėme Metodinėje taryboje ir Mokytojų taryboje dėl šiuolaikiniam mokiniui priimtinų ir patrauklių bei aktualių ugdymo proceso pokyčių ir juos įgyvendinome.  2020 m. mokymosi laikotarpį didesnę laiko dalį mokėmės nuotoliniu būdu: nuo 2020-03-16 d. iki mokslo metų pabaigos (1-4 kl. - iki 2020-06-04; 5-8 kl. - iki 2020-06-18); nuo 2020-11-09 nuotolinis mišrusis ugdymas 5-8 kl., bet nuo 2020-11-12 pakeistas į visišką nuotolinį. Tiesiogiai mokėsi priešmokyklinio, pradinio ugdymo mokiniai nuo rugsėjo 1d. iki Kalėdinių atostogų.  **Pateikiame svarbiausių darbų akcentus pagal strateginį ir Veiklos plano pirmuosius tikslus.**  Bendras mūsų pasiekimas - tiesioginiame ir nuotoliniame ugdyme kurdami pamokas naudojame vieningą Microsoft Office platformą, bendradarbiaudami per Teams programą mokytojų grupėse, kurdami pamokas mokiniams, atlikdami kitas veiklas. Visa mokykla dirba vienoje platformoje – Microsof Office 365. Naudojame Eduka klasės ir Eduka dienyno programą. Pamokose naudojame kūrybiškumą skatinančias platformas, įtraukiančias užduotis, apklausas:„ Kahoot“, “Liveworksheets“, „Padlet”, „Mind-mapping”, „Mentimeter” (vertinimui bei įsivertinimui), „Date Clock“ (susipažinimui, darbui porose), „AHAslides“, „Learning Apps“. Šias programas naudoja dauguma mokyklos mokytojų.  Sistemingai aptariame priešmokyklinio ugdymo, 1-8, 10 kl. mokinių pažangą ketvirtadienių susitikimuose pagal veiklos grupes.  Mokytojams ir mokiniams organizuojami Microsoft Office mokymai kartą per savaitę nuotoliniu būdu.  Nuosekliai laikomės bendruomenės Forumuose (2019 m. ir 2020 m.) priimtų „Geros pamokos“ ir „Namų darbų“ sprendimų pamokose. Ugdymo diferencijavimas, individualizavimas derinamas su konsultavimu tiesioginio ir nuotolinio ugdymo metu, darbas individualiai ir mažomis grupelėmis asinchroninių pamokų metu nuotoliniame ugdyme. Mokytojų padėjėjai dirba su mokiniais nuotolinio ugdymo metu atskirai prisijungdami, gavę užduotis iš mokytojų.  Vykdėme aukštesniųjų gebėjimų turinčių mokinių tyrimą su Druskininkų PPT pagal specialiosios pedagogikos ir psichologijos centro projekto parengtą metodiką ir sudarėme galimybę mokytis atrinktiems 5-7 klasių mokiniams neformaliuose būreliuose bei savaitgaliais, bendradarbiaujant su K. Simonavičiaus universitetu. Suderinę ir aptarę su mokinių tėvais, mokytojais, sudarėme 20-ies gabiųjų 5-6 kl. mokinių grupę, kuri mokėsi kassavaitiniame gamtamoksliniame modulyje, integruojančiame chemiją, fiziką, biologiją ir matematiką. Du šios grupės mokiniai dalyvavo tarptautinėje jaunųjų talentų mokslinėje tiriamojoje konferencijoje „Naujieji filomatai“ Gardine ir laimėjo antrąją vietą savo amžiaus grupėje.  Dar viena gabiųjų vaikų ugdymo sritis – įsitraukimas į privataus K. Simonavičiaus universiteto, turinčio padalinį - vaikų universitetą „Alfa“. Trisdešimt 5-6 klasių mokinių – jaunųjų studentų - 2 kartus per mėnesį dalyvauja 4 akademinių valandų interaktyviose ir šiuolaikiškose paskaitose: technologijų ir inovacijų, aviacijos, komunikacijos ir žurnalistikos, finansinio raštingumo ir teisės, kino kūrimo ir animacijos.  Tęsdami aukštesniųjų mokinių gebėjimų ugdymo veiklą, paskatinti Savivaldybės švietimo skyriaus, 2020 m. dalyvavome Nacionalinės švietimo agentūros konkursiniame projekte „Mokinių gebėjimų atskleidimo ir jų ugdymo sistemos plėtra“Nr. 09.2.2-ESFA-V-707-04-0001, kuriuo siekiama kurti ir plėtoti mokinių gebėjimų atpažinimą ir jų vystymą įgalinant mokytojus ir psichologus pažinti mokinio gebėjimus ir parinkti jiems tinkamiausią ugdymą. 2000 m. projektas buvo vykdomas keliais etapais: tėvų/globėjų apklausa ir sutikimas dėl vaikų dalyvavimo veiksmo tyrime; 2-4 kl. ir 5-7 kl. mokinių atranka pagal nominavimo ir rangavimo metodiką, Nacionalinių pasiekimų patikrinimų rezultatus bei metinius mokinių pasiekimus; mokytojų, dalyvaujančių Veiksmo tyrime, psichologų, administracijos mokymai; atrankos bei veiksmo tyrimo (intelekto tyrimas); didelį mokymosi potencialą turinčių mokinių sąrašų su siūlomais moduliais aptarimas. Tėvų apklausos duomenys - sutikimus pasirašė 251 mokinio tėvai/ globėjai. NŠA mokslininkai atrinko 80 3-8 klasių mokinių. Numatomos gabiųjų ugdymo sritys: 3-4 klasėms - lietuvių kalba, matematika, pasaulio pažinimas; 5-8 kl. - lietuvių kalba, matematika, gamtos mokslai (fizika, biologija). Rekomenduojama, kad atrinktasis mokinys lankytų visus modulius. Dėl pandemijos ir karantino projekto vykdymas buvo sustabdytas 2 mėn. Sausio mėnesį, agentūrai atsiuntus išgrynintus sąrašus, pradėsime gabiųjų ugdymą atskiruose moduliuose.  Kartu užtikriname veiksmingą specialiųjų ugdymosi poreikių mokinių integravimąsi ir ugdymąsi. Mokykloje ugdomas 71 specialiųjų poreikių mokinys. Iš jų pagal poreikius: 13 - dideli, 40 - vidutinių, 18 - nedidelių poreikių mokiniai. Specialiojo ugdymo mokiniams, atsižvelgiant į jų poreikių lygį, teikiama tinkamai organizuota specialistų pagalba: specialiojo pedagogo, logopedo, psichologo, socialinio pedagogo. Visiems didelių ugdymosi poreikių turintiems mokiniams skirti mokytojo padėjėjai. Švietimo pagalba (specialistų ir mokytojų padėjėjų) sėkmingai organizuota ugdymosi procesą perkėlus į nuotolinį ugdymą: specialiųjų poreikių mokiniams vyksta individualios vaizdo pamokos, konsultacijos nuotoliniu būdu, ruošiamos užduotys, specialistai bendrauja ir bendradarbiauja su dėstančiais mokytojais ir tėvais. Pagalbos mokiniui komanda suderina savo veiklas, bendradarbiavimą, atsižvelgdami į individualius mokinio poreikius.  Dalyvaujame savivaldybės inicijuojamuose ir savo dėstomo dalyko seminaruose kvalifikacijai kelti, inovacinėse veiklose, kuriant inovatyvias pamokas ir bendradarbiaujant su kolegomis iš kitų Lietuvos regionų. 96⁒ pedagoginių darbuotojų dalyvavo kvalifikacijos tobulinimo renginiuose, išklausė vidutiniškai 35 val. per metus kvalifikacijos tobulinimo kursų, mokymų, seminarų, įgijo naujų kompetencijų IT srityje, dirbant nuotoliniu būdu, socialinio ir emocinio ugdymo srityje, papildė dėstomo dalyko profesines kompetencijas. Atlikta apklausa ir statistinė analizė apie mokytojų kvalifikacijos tobulinimo kursų, mokymų kokybę ir įgytų žinių panaudojimo ugdymo procese galimybes, gerosios patirties sklaidą.  Inicijavome tarptautinio mokytojų kvalifikacijos kėlimo Erazmus+ KA1 projekto kūrimą mokykloje. Įtraukėme daugiau mokytojų dalyvauti tarptautiniuose Erasmus+ projektuose bendradarbiaujant Europiniu lygiu ir dalinantis įgyta patirtimi su kolegomis pasitarimuose bei taikyti patirtis pamokų metu. Turime du laimėtus mokytojų kvalifikacijos kėlimo tarptautinius projektus Erazmus+ KA1: “Kūrybiškumo ir kritinio mąstymo ugdymas naudojant inovatyvius mokymo metodus“, „Mokytojų lyderystės skatinimas pereinant prie mokymosi paradigmos”. Dalyvauja 20 mokytojų tiesiogiai, 50 netiesiogiai.  Vykdome mokytojo darbo vietos modernizavimo programą, naudodamiesi DNR, MK, Savivaldybės lėšomis: nupirktos 7 išmaniosios lentos, 15 kompiuterių, gautos iš viso 53 ŠMSM planšetės mokiniams, 15 skyrė Savivaldybė.  Tobulinama kiekvienam mokiniui prieinama papildomų konsultacijų sistema, suteikiant galimybę patirti sėkmę kiekvienam. Konsultacijas lanko ne tik turintys ugdymo spragų, bet ir didesnį mokymosi potencialą turintys mokiniai. Siekiame, kad daugiau mokinių konsultacijas rinktųsi ne tik kaip priemonę, padedančią paruošti namų darbus bei pašalinti ugdymo spragas, bet ir gebėjimams plėtoti. Konsultacijų tvarkaraštis, skirtas 5-8 klasių mokiniams, patalpintas Teams ir mokyklos internetinėje svetainėje. Mokant nuotoliniu būdu konsultavimas labiau individualizuojamas. Buvo planuota, jog apie 200 mokinių lankys lietuvių, matematikos, anglų kalbos, rusų kalbų konsultacijas. Per 2020 m. konsultacijas lankė daugiau nei 200 mokinių ir 147 iš jų pagerino asmeninius pasiekimus iš tų dalykų, kurių konsultacijas lankė. 5-8 klasių mokiniai lankė konsultacijas mokykloje ir nuotoliniu būdu, buvo konsultuojami sinchroniniu ir asinchroniniu būdu mažose grupelėse ir individualiai.  Ugdymosi rezultatai II pusmetyje labai gerėjo lyginant su I pusmečiu. I pusmetyje nepasiekė patenkinamo lygio 29 mokiniai, o II pusmetyje tik 8 mokiniai. Nuo 2020 m. rugsėjo mėnesio tęsiame konsultavimą mokykloje ir nuotoliniu būdu, nuosekliai vyksta lankančių mokinių pasiekimų stebėjimas.  Klasės auklėtojai ir 5-8 klasių mokiniai tęsia individualios pažangos analizę rugsėjo mėnesį pildydami asmeninių lūkesčių lapus, analizuodami juos su klasės auklėtojais, dėstančiais mokytojais ir tėvais, darydami apibendrinamus, nusimatydami tobulėjimo galimybes. Po pusmečių pildo Asmeninės pažangos apibendrinimo lapus, analizuodami mokomųjų dalykų pažangą, patobulintas kompetencijas, lygindami su lūkesčiais, numatydami geresnių mokymosi rezultatų siekimo galimybes, pagalbos poreikius. Tiesioginių ir nuotolinių tėvų susirinkimų metu vyksta individualūs mokytojų-tėvų-mokinių pokalbiai.  2020 m. iš 9 mokymosi mėnesių trečdalį laiko pradinių klasių mokiniai mokėsi nuotoliniu būdu. Mokytojai tobulino IKT taikymo įgūdžius, gilino žinias kaip perteikti mokomąją medžiagą nuotoliniu būdu, kartu su mokiniais ir jų tėvais jungėsi į Office 365 mokymosi platformą, tikslingiau išnaudojo Eduka klasės ir kitų skaitmeninių priemonių siūlomas galimybes ir išteklius. Planuojant ugdymo turinį, derinant sinchroninių ir asinchroninių pamokų tvarkaraštį, kiekviena mokytoja diferencijuoja ir pritaiko jį savo klasės poreikiams. Pradinių klasių mokytojai tęsia individualius pokalbius su mokiniais, trišalius pokalbius “Tėvai-vaikai-mokytojai", ne mažiau kaip vieną-du kartus per metus.  **2. Gerų emocijų kūrimas kasdieninėje mokyklos veikloje pagal antrąjį strateginį tikslą ir Veiklos programos 2-jį tikslą.**  Dalyvavome priimant susitarimą savivaldybėje “Dėl pozityvios mokymosi aplinkos ir emocinės vaikų gerovės Druskininkų savivaldybės mokyklose kūrimo”. Vaiko gerovės komisijos posėdyje parengtas priemonių planas tikslams pasiekti, patvirtintas 2020 m. kovo 13 d. Nr. V2-16. Mokykloje įdiegta „Pasitikėjimo dėžutės“ pristatyta klasių auklėtojams, tėvams, mokiniams. Tėvų susirinkimus nuotolinio ugdymo, adaptacijos, signalinių pusmečių rezultatų aptarimo temomis organizavo visos 32 klasės 2-3 k. per metus.  Pradinių klasių mokinių pozityvi aplinka formuojama įvairiomis priemonėmis ir būdais, išskirti galima tiek klasės, tiek mokyklos lygiu. Visi pradinių klasių mokiniai dalyvauja smurto ir patyčių prevencinėse programose, kur ypatingai akcentuojama emocinė būklė, emocijų pažinimas ir išjautimas. Priešmokyklinio ugdymo vaikams jau šeši metai vykdoma „Zipio draugų“ programa, 1-4 klasių mokiniai ugdomi pagal „Antro žingsnio“ programą. Mokiniai dažnai įtraukiami ir į kitas laikinas programas ar projektus: SEU programa „Dramblys“, projektas „Aš galiu“, kurį pasirinktoms klasėms vedė mokyklos psichologė, socialinė pedagogė bei pavaduotoja. Projekto tikslas – klasės mikroklimato bei emocinės aplinkos gerinimas. Pirmų klasių mokiniai turi galimybę lankyti emocinio ugdymo NVŠ būrelį „Emociukai“, kuris organizuojamas bendradarbiaujant su „Tolerancijos ir fizinės gerovės ugdymo centru“. Mažieji supažindinami su pagrindinėmis emocijomis, jų atpažinimu ir valdymu. Vaikai mokomi bendravimo ir bendradarbiavimo. Vasarą pradinukams buvo pasiūlyta dalyvauti vasaros poilsio stovykloje „Geriausios vasaros emocijos“, kur didelis dėmesys skirtas vaikų bendravimui po karantino laikotarpio ir gerų emocijų patyrimui. Klasės dalyvauja ir kitose akcijose ir iniciatyvose: „Mėnuo be patyčių“, Tolerancijos diena, Saugesnio interneto savaitė. Mokykloje kiekviena klasė yra tarsi šeima, klasių mokytojos pozityvią emocinę aplinką formuoja ne tik prevencinių pamokų metu, bet ir viso ugdymo proceso metu. Mokytojos stengiasi, kad kiekvienas vaikas bent kartą per dieną patirtų sėkmę. Konfliktinės situacijos sprendžiamos čia ir dabar, dažnai kreipiamasi pagalbos į specialistus, jei situacija kartojasi organizuojami trišaliai susitikimai.  Į klasės emocinės aplinkos gerinimą įsitraukia ir klasės tėvai, greitai reaguoja į problemas, patys ieško ir kreipiasi pagalbos. Mokytojos daug dėmesio skiria bendravimui su tėvais, turi virtualias grupes, kur informacija kiekvieną pasiekia labai greitai, pagal galimybes ir patys tėvai įsitraukia į ugdomąją veiklą. Dauguma mokytojų savo klasės vaikų emocinę savijautą įvertina kaip gerą, pozityvią arba net puikią. Vaikai noriai eina į mokyklą, šypsosi, per dieną patiria daug sėkmingų akimirkų. Po pamokų yra galimybė pasilikti pailgintoje grupėje, kur toliau vyksta tikslingas ugdymas, pagalba namų darbų ruošoje bei žaidimai su bendraamžiais.  Nuo 5 iki 8, 10 klasėse nuosekliai vykdėme Smurto ir patyčių prevencinę programą Lions Quest „Paauglystės kryžkelės“. Mokantis ir tiesioginiu, ir nuotoliniu būdu užsiėmimai vyko vieną kartą per savaitę, nuotolinė paskaita apie patyčias ir jų grėsmę bei atsakomybes socialiniuose tinkluose, dalyvaujant Druskininkų PK Veiklos skyriaus specialistams, tiesioginės paskaitos: ,,Būk atsakingas už save ir kitus” - su VSB specialistais, savižudybių prevencijos tema - su psichologais.  Mokyklos Pagalbos mokiniui grupė nuosekliai dirbo savo darbą, konsultavo, stebėjo, dirbo individualų bei grupinį darbą su mokiniais, kurie turėjo elgesio, emocinių ir socialinių problemų, bendradarbiavo su 5-ų klasių vadovais ir dalykų mokytojais dėl mokinių adaptacijos 5-je klasėje, su klasių vadovais vykdant patyčių prevencijos programą, pagalbos vaikui planų sudarant, vedant pokalbius su mokinių grupėmis, sistemiškai stebint lankomumą, dirbant individualų darbą su tėvais, organizuojant Tėvų švietimą, dalyvaujant klasės valandėlėse mokinių bei klasių auklėtojų pasiūlytomis temomis; per metus 5-8 klasių koncentre atlikta 91-a psichologo konsultacija mokiniams. Taip pat vyko 10-imt pokalbių, skirtų emocinės paramos teikimui, konfliktų tarp mokinių sprendimui, motyvacijos mokytis didinimui, elgesio problemų sprendimui. Atliktos 108-ios konsultacijos, siekiant. padėti spręsti konkrečius mokinio (-ės) sunkumus, atsižvelgiant į rekomendacijas, nurodytas specialiųjų ugdymosi poreikių įvertinimo pažymoje. Tėvų, mokytojų ir kitų asmenų švietimas vykdytas konsultacijų metu.  Iš viso priskaičiuota emocinio klimato mokykloje gerinimo užsiėmimų/veiklų-apie 763.  5-8 kl. klasių auklėtojai kartu su psichologais kūrė Elektroninius lankstinukus mokiniams, mokytojams, tėvams: Edukoje, mokyklos internetiniame puslapyje apie elektroninių patyčių, streso, nerimo valdymo ir kitais klausimais. Kartu su psichologais Klasių auklėtojų metodinė grupė nuotoliniu būdu vykdė mokinių ir tėvų apklausas nuotolinio ugdymosi, savijautos, pagalbos poreikio klausimais („Mokinių savijauta mokantis nuotoliniu būdu“, dalyvavo 356 (87,3%) 4-8 ir 10 kl. mokiniai; „Pagalbos, mokantis nuotoliniu būdu, poreikio klausimynas“, dalyvavo 258-i 5-8 kl. mokiniai; „Pagalbos mokiniui, mokantis nuotoliniu būdu, poreikio klausimynas“, dalyvavo 115-a 5-8 kl. mokinių tėvų). ,, Savaitės ,,Be patyčių“ metu plakatų kūrime dalyvavo 11 klasių, bendradarbiavimo bei draugiškumo skatinimui; organizuotos 7 pamokos - ekskursijos, dalyvauta Valstybės švenčių minėjimuose, Solidarumo bėgime apie Druskonio ežerą, Gedulo ir vilties dienos minėjime - 13 klasių; akcijoje - “Tolerancijos dienai paminėti” - 13 klasių, akcijoje - ”Antikorupcijos dienai paminėti” - 13 klasių, Mokinių taryba dalyvavo Mokyklos forumo renginiuose.  Surengtos 2 tarptautinės konferencijos: viena mokytojų mokslinė praktinė konferencija , antroji - mokinių.  2020 m. kovo mėn. 5 d. Konferencijoje mokytojams „Kūrybiškumas ir inovacijos – sėkmingos XXI a. mokyklos būtinybė”. Dalyvavo mūsų savivaldybės mokytojai, mokytojai iš 12 mūsų šalies mokyklų ir Japonijos. Pristatyti moksliniai tyrimai. Įvairių dalykų mokytojai dalijosi integruotų pamokų idėjomis, pristatė profesinio ugdymo integravimo bei kūrybiškumo skatinimo patirtį, intrigavo kūrybinės klasės sumanymais, aptarė tarptautinių projektų integravimo į ugdymo turinį galimybes. Mokytojai klausė kolegų ir jų mokinių pranešimų apie vykdytas veiklas, ugdant kūrybiškumą ir kritinį mąstymą, pademonstravo naudojamas platformas, apžvelgė projektų rezultatus, dalijosi socialinių tinkle kūrimo idėjomis bei naujų tradicijų įdiegimu ir pritaikė įgytas žinias savo kasdieninėje veikloje su mokiniais, dalinosi su projektų partneriais iš kitų šalių.  Spalio 15 d. surengta tarptautinė mokinių ir mokytojų konferencija „Sugihara vakar, šiandien, rytoj“, skirta paminėti Čijunės Sugiharos metus Lietuvoje. Konferencija organizuota kartu su Kauno pedagogų kvalifikacijos centru ir Kauno Jurgio Dobkevičiaus progimnazija. Konferencijos tikslas – skatinti mokinius domėtis juos supančiu pasauliu, atkreipti dėmesį į mūsų valstybės ir globalias visuomenės socialines ir aplinkosaugos problemas, ugdyti mokinių humanistines vertybes, sąmoningumą, atsakomybę už savo veiksmus, formuoti aplinkai palankaus elgesio įgūdžius, ieškoti istorijos ir šiandienos pasaulio žmonijos tolerancijos pavyzdžių, socialinių, pilietinių ir kultūrinių sąsajų. Dalyvavo nuotoliniu būdu Japonijos ambasadorius Lietuvoje, partneriai iš Šionan Gakuen mokyklos, Fujisawa miesto, Kanagawa prefektūros. 5-8 klasių mokiniai buvo paruošę 8 pranešimus susijusiomis su įvairiomis sritimis. Konferenciją nuotoliniu būdu stebėjo visi 6-8 klasių mokiniai. Plenariniame posėdyje pranešimą skaitė Vytauto Didžiojo universiteto Humanitarinių mokslų fakulteto atstovai. Jungtinė konferencijos programa subūrė daugiau nei 100 dalyvių, pateikti 44 pranešimai iš Lietuvos ir Japonijos. Pranešimus ir projektus lietuvių ir anglų kalbomis mokiniai pristatė humanitarinių, socialinių, gamtos mokslų, technologijų ir menų, fizinio aktyvumo ir sveikos gyvensenos sekcijose.  5-8 klasių mokytojai dalyvauja tęstiniame Erasmus+ projekte „Kūrybiškumo ir kritinio mąstymo ugdymas naudojant inovatyvius mokymo metodus“ ir naujame projekte „Mokytojų lyderystės skatinimas pareinant prie mokymosi paradigmos“, įgytomis žiniomis dalijasi su kolegomis, mokydami mokykloje veda atviras pamokas, dalijasi patirtimi forumuose, konferencijose, taip kurdami aktyvią, mokiniui priimtiną ir patrauklią tiesioginę ir nuotolinę pamoka. Dirbama naudojantis interaktyvių tinkalapių programomis, užduotimis. Siekiame sklandžiai pereiti nuo mokymo prie mokymosi paradigmos. Kitokios pamokos, į kurių kūrimą įtraukiami mokiniai, gerina mokinių emocinę būseną.  Nuotolinių sinchroninių pamokų tvarkaraštis iš anksto talpinamas mokyklos internetinėje svetainėje, užtikrinant, kad mokiniams vyktų 60 procentų pamokų sinchroniniu būdu ir po dviejų šių pamokų viena pamoka vyktų asinchroniniu būdu. Taip mažinamas stresas, įgyvendinamas ugdymo proceso nuoseklumas. Pradinių klasių mokytojai dalijasi gerąja patirtimi, metodais, mokomąja medžiaga, nuorodomis į programas skirtas naudoti ir tiesioginėje, ir nuotolinėje pamokoje vesdami atviras pamokas „Kolega-kolegai“, organizuoja „Pedagogines dirbtuves“, kaupia filmuotų nuotolinių pamokų įrašus.  **Išvada: mokykla įgyvendino išsikeltus strateginius–veiklos plano 2020m. tikslus pagal uždavinius:**  1. Kiekvieno mokinio individuali pažanga stebima vadovaujantis „Individualios mokinio pažangos stebėjimo, fiksavimo ir pagalbos mokiniui teikimo tvarkos aprašu“ (2019 m. liepos mėn. 29d. V2-60), nuosekliai aptariami eiga ir rezultatai.  2020 m. pirmojo ir antrojo pusmečio pokytis –pagerėjo praleistų pamokų skaičius be pateisinamos priežasties pradinėse klasėse nuo 19 I pusmetyje iki 1 antrame. II pusmetyje padidėjo asmeninę pažangą padariusių pradinių klasių mokinių skaičius-nuo 96 proc. iki 99,7 proc. 2019- 2020 mm.  II pusmetyje 5-8, 10 klasėse aukštesniuoju lygiu mokėsi 38 mokiniai (11 mokinių daugiau negu I pusmetyje), pagrindiniu-164 mokiniai (3 daugiau negu I), patenkinamu-125 mokiniai (6 daugiau), nepasiekė patenkinamo-8 mokiniai ( 21 mažiau negu I pusmetyje). II pusmetyje praleido 5574 pamokas (7495 pamokom mažiau negu I pusmetyje). II pusmetyje pažangumas buvo 97.8% ( 11,15 % didesnis negu I), pažymio vidurkis- 7,75 ( 0, 05 didesnis negu I pusmetyje). Iš 200 5-8 klasių mokinių, lankiusių konsultacijas pagal dalykus, 147 pagerino asmeninius pasiekimus.  Lyginant 2019m. metinį ir 2020m. metinį, besimokančiųjų aukštesniuoju lygiu padaugėjo 11 mokinių; pagrindiniu- 43 mokiniais, nepasiekto patenkinamo sumažėjo 22 (nuo 25 iki 3). Praleistų pamokų be pateisinamos priežasties 2020 m. sumažėjo 57,12 proc. Bendras pažangumas, lyginant su praėjusiais metais pagerėjo 6,98 proc. (nuo 92,2 proc. iki 99,18 proc.).  Mokinių asmeninių kompetencijų pokyčiai atsispindėjo mokinių lūkesčių suvestinėse mokslo metų pabaigoje.  2. Gerų emocijų ugdymo procese kūrimo rezultatai: vadovaujantis mokinių nuotolinio mokymosi apklausų rezultatais, 81,4 proc. 5-8 klasių mokinių mano, jog jiems sekasi gerai nuotoliniame mokymesi. 5-8,10 kl. mokytojų bei pagalbos mokytojui darbuotojų vykdomos veiklos nuosekliai prisidėjo prie mokyklos emocinio klimato gerinimo. Dauguma mokytojų aktyviai mokosi, dalyvauja tarptautinėse veiklose nuotoliniu būdu, tarptautiniuose renginiuose mokykloje. Pradinių klasių mokinių emocinė savijauta apibūdinama klasės mokytojų valandėlių metu pateiktomis įžvalgomis kaip gera. Pradinėse klasėse buvo organizuota 20 apskrito stalo pokalbių. Jie vyko ne tik su specialiųjų poreikių vaikais ir jų tėvais, bet ir su mokiniais ir jų tėvais dėl netinkamo elgesio ar pablogėjusių pasiekimų. Organizuotos 3 „Pedagogų praktinės dirbtuvės“. Mokytojos aktyviai dalyvauja kvalifikacijos tobulinimo renginiuose, dalinasi gerąja patirtimi metodinėje grupėje ir individualiai, moko viena kitą naudoti IKT nuotolinio ugdymo procese. Tai ypač pasiteisino nuotolinio mokymosi laikotarpiu. Aktyviai dalyvauja kvalifikacijos tobulinimo renginiuose, dalinasi gerąja patirtimi metodinėje grupėje ir individualiai, moko viena kitą naudoti IKT nuotolinio ugdymo procese. Mokykla organizuoja daug ir įvairių veiklų, priemonių mokyklos bendruomenės narių gerai savijautai kurti, sprendžia iškylančias problemas kartu.  Nuotolinio mokymosi tvarkos atnaujinimas ir nuosekli informacijos sklaida mokyklos bendruomenei mokyklos svetainėje (sudaryta atskira Nuotolinio ugdymo paskyra, pateikiamas sinchroninių pamokų tvarkaraštis kas savaitę, sukurtos ir pateiktos nuotolinio mokymosi atmintinės mokiniams ir jų tėvams, mokytojams sukonkretinta švietimo pagalbos mokiniui sistema). Tai prisideda prie streso mažinimo ruošiantis pamokoms.  Dalyvaujant savivaldybės inicijuotoje „Idėjos mokyklai“ veikloje, pagal mokinių sukurtus projektus sukurta patraukli ir populiari laisvalaikio erdvė didžiojoje mokykloje su mokinių mėgstamais žaidimais ir poilsio zonomis, pakeista valgyklos įranga, vidaus aplinka, įrengta lauko klasė didžiosios mokyklos kiemelyje pamokoms ir laisvalaikiui. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Sudaryti ir įgyvendinti mokinių pasiekimų gerinimo planą. | Sudarytos sąlygos aukštesniems mokinių pasiekimams, atsižvelgiant į mokinių poreikius įgyvendintos pagalbos priemonės. | 1. Mokinių, padariusių asmeninę pažangą skaičius    2. Mokinių, pagerinusių asmeninius pasiekimus ne mažiau kaip 5 proc., skaičius  3. Sumažintas pamokų, praleistų be pateisinamos priežasties,skaičius 5 proc. | Sudarytas ir pateiktas steigėjui „Atgimimo“ mokyklos mokinių 2020 m. pasiekimų ir pažangos gerinimo priemonių planas (2020-03-03 d. Nr. V2-16), kuriame numatyti pagrindiniai mokinių pasiekimų gerinimo uždaviniai ir priemonės.  1. Gabiųjų mokinių atranka ir galimybės tobulėti:  1.1. Inicijavau Gabiųjų mokinių atrankos metodikos panaudojimą kartu su Druskininkų PPT: sudarėme gabiųjų mokinių 5-7 kl. grupę (40 mokinių); sukūrėme aukštesniųjų gebėjimų turinčių vaikų neformaliojo ugdymo būrelį (gamtamoksliniai tiriamieji užsiėmimai). Šie užsiėmimai integruoja chemiją, fiziką, biologiją ir matematiką. Sudarytos sąlygos dalyvaujantiems mokiniams bendradarbiauti su Baltarusijos Gardino gimnazija Nr.1, kurioje sistemingai vyksta mokslinės konferencijos. Mokiniai dalyvavo 23-ojoje tarptautinėje mokslinėje konferencijoje „Naujieji filomatai“ ir laimėjo 2-ą vietą savo amžiaus grupėje.  1.2. Inicijavome su mokyklos mokytojų komanda mokinių, turinčių aukštesniuosius gebėjimus ir motyvaciją, įsitraukimą į privataus K.Simonavičiaus universiteto, turinčio padalinį - vaikų universitetą „Alfa“. Trisdešimt 5-6 klasių mokinių – jaunųjų studentų - 2 kartus per mėnesį dalyvauja 4 akademinių valandų interaktyviose ir šiuolaikiškose paskaitose: technologijų ir inovacijų, aviacijos, komunikacijos ir žurnalistikos, finansinio raštingumo ir teisės, kino kūrimo ir animacijos.  1.3. Laimėjome atranką Švietimo, sporto ir mokslo ministerijos padalinio Nacionalinės švietimo agentūros konkursiniame projekte ,,Mokinių gebėjimų atskleidimo ir jų ugdymo sistemos plėtra“. Projektinės veiklos metais turime galimybę išbandyti specialiuosius modulius aukštesniųjų gebėjimų mokinių ugdyme. Šis projektas turi sukurti mokytojui metodiką, pagal kurią dirbdamas jis galės atskleisti unikalius vaiko ugdymo(-si) poreikius ir sudaryti geresnes sąlygas mokiniui siekti aukštesnių mokymosi rezultatų. Projekte dalyvauja 234 mūsų mokyklos 3-8 klasių mokiniai.  2. Inicijavome ugdymo proceso pokyčius, skatinančius pasiekimų gerinimą:  2.1. Mano iniciatyva vyko mokytojų - mokinių ir tėvų Namų darbų forumas, kuriame aktyviai dalyvavo mokyklos bendruomenės atstovai; priimti sprendimai nukreipti į ugdymo kokybės gerinimą, siekiant individualizuoti ir diferencijuoti namų darbus, atsižvelgiant į mokinio pasiekimus, poreikius ir veiklą klasėje..  2.2. Kartu su darbo grupe inicijavome konsultacijų veiklos pokyčius, atsižvelgdami į mokyklos bendruomenės apklausos duomenis. Jos vyksta atsižvelgiant į ugdymo proceso stebėsenos rezultatus (lietuvių k., matematikos, anglų k., rusų k., istorijos); konsultavimas nuotolinio ugdymo metu - darbas individualiai ir mažomis grupelėmis asinchroninių pamokų metu; sudaryti gabiųjų ugdymo moduliai - matematikos, fizikos, biologijos dalykams mokytis.  2.3. Išplėtėme mokytojų padėjėjų pagalbą nuotolinio ugdymo ir tiesioginio ugdymo metu, sudarydami galimybę dirbti individualiai su specialiųjų poreikių mokiniu.  2.4. VGK aptarta ir pateikta Pagalbos mokiniui grupės funkcijų paskirstymo, perimamumo ir suderinimo programa pagal kiekvieno vaiko individualius specialiuosius poreikius, sistemingai aptariant komandinio darbo rezultatus kiekvieną antradienį.  2.5. Struktūruota pailgintos dienos grupės veikla, skirtas konkretų laikas namų darbų užduotims atlikti.  2.6. Mokinio lūkesčių/asmeninės atsakomybės programos stebėjimas mokslo metų eigoje, aptarimas su klasės auklėtoju, pokalbiai su tėvais.  3. Klasės auklėtojo vaidmens stiprinimas:  3.1. Susitarėme su klasės auklėtojais metodinių užsiėmimų metu dėl kiekvieno klasės auklėtojo atsakomybės stiprinimo stebint mokinių lankomumą ir informacijos pateikimo VGK.  3.2. Sistemingo tėvų informavimo stebėjimas ir atskaitomybė kassavaitiniuose klasės auklėtojų/mokytojų susitikimuose.  3.3. Dažnesnio bendradarbiavimo su tėvais inicijavimas - trišaliai susitikimai.  4. Nuolatinis ugdymo proceso stebėjimas, siekiant laiku  suteikti pagalbą  mokytojui bei skiriant didelį dėmesį  grįžtamajam ryšiui:  4.1. Ugdymo proceso pokyčių aptarimas pagal atskiras grandis - kassavaitiniai susitikimai ir veiklų pasiskirstymas.  4.2. Pagalbos mokytojui suteikimas, įskaičiuojant savipagalbos grupes jauniems mokytojams; IT pagalba mokytojui, panaudojant Teams sistemą; didesnis mokytojų pasitikėjimas savo gebėjimais IT srityje, gebėjimas sukurti kokybiškas, šiuolaikines pamokas.  4.3. Kūrybiškumą skatinančių platformų, įtraukiančių užduočių, apklausų naudojimas.  4.4. Mokytojų dalyvavimas savivaldybės inicijuojamuose ir savo dėstomo dalyko seminaruose kvalifikacijai kelti, inovacinėse veiklose, kuriant inovatyvias pamokas ir bendradarbiaudami su kolegomis iš kitų Lietuvos regionų.  4.5.Mokytojų dalyvavimas tarptautiniuose Erasmus+ projektuose bendradarbiaujant Europiniu lygiu.    1,Mokykla turi pasitvirtinusi ir vadovaujasi ,,Atgimimo“ mokyklos mokinių individualios pažangos stebėjimo, fiksavimo ir pagalbos mokiniui teikimo tvarkos aprašu (2019 m. liepos mėn. 29 d. V2-60). Kiekvienas mokinys 5-8 kl. pildo savo lūkesčių lentelę rugsėjo mėn., numatydamas savo asmeninių kompetencijų pokyčius, dalyko pasiekimų pokyčius. Šie lūkesčiai aptariami su tėvais, klasės auklėtoju, pusmečio eigoje prie jų grįžtama kas mėnesį, aptariant, kaip einama siekiamų rezultatų link, kokios pagalbos mokiniui reikia. Pateikiami mokinių asmeninės pažangos duomenys pagal pasiekimus:  1-se klasėse iš viso mokėsi 90 mokinių, visi padarė asmeninę pažangą, 100 proc.  2-se klasėse mokėsi 70 mokinių, padarė asmeninę pažangą 69, tai sudaro 99 proc.  3-se klasėse mokėsi 93 mokiniai, visi padarė asmeninę pažangą, 100 proc.  4-se klasėse mokėsi 73 mokiniai, visi padarė asmeninę pažangą, 100 proc.  **Bendras pradinių klasių mokinių skaičius 326, padariusių asmeninę pažangą skaičius - 325 mokiniai, tai sudaro 99,7 proc. nuo bendro mokinių skaičiaus.**  5-se klasėse iš 100 besimokančiųjų padarė asmeninę pažangą skaičiuojant tik pagal dalykų mokymąsi - 63 mokiniai, tai sudaro 63 proc.  6-se klasėse iš 65 padarė asmeninę pažangą pagal dalykų pasiekimų skirtumą 36 mokiniai, 55,4 proc.  7-se klasėse iš 82 padarė asmeninę pažangą pagal dalykų pasiekimų skirtumą - 57 mokiniai, 70 proc.  8-se klasėse iš 79 padarė asmeninę pažangą pagal dalykų pasiekimų skirtumą - 68 mokiniai, 86 proc.  10 kl. - iš 10 mokinių pažangą padarė 2 mokiniai, tai sudaro 20 proc.  **Bendras skaičius 5-8 kl. mokinių, padariusių asmeninę pažangą - 224, tai sudaro 69 proc. nuo bendro skaičiaus šiose klasėse.**  2.Mokinių**, pagerinusių asmeninius dalyko mokymosi pasiekimus ne mažiau kaip 5 proc., skaičius 5-8 kl., 10 kl.**  5 kl. – 40 (40 proc.)  6 kl. - 13 (20 proc.)  7 kl. - 32 (39 proc.)  8 kl.- 42 (53 proc.)  10 kl.- 1 (10 proc.)  **Bendras skaičius 5-8kl. mokinių, pagerinusių asmeninius pasiekimus ne mažiau kaip 5 proc. 127, tai sudaro 39 proc.**  3.1-4 kl. 2020 m. 1 pusmetyje be pateisinamos priežasties praleista 19 pamokų, II-jame pusmetyje - 1 pamoka, sumažėjo 95 proc.  5-8 kl. 2020 m. 1 pusmetyje be pateisinamos priežasties praleista 1061 pamoka, iš kurių didžiausią dalį sudarė praleistos pamokos 3 mokinių, kuriems skirta minimali priežiūra, arba jie yra iš socialiai pažeidžiamų šeimų, kuriose neužtikrinama vaiko priežiūra namuose (470 pamokų); II-ajame pusmetyje praleista 1167 pamokos (iš jų 492 pamokos 3 mokinių).  Antrajame pusmetyje iš viso praleistų pamokų skaičius padidėjo 8 proc., o skaičiuojant be minėtų 3 mokinių praleistų pamokų- sumažėjo 12 proc. |
| 1.2. Kurti pozityvią mokymosi aplinką ir rūpintis mokinių bei mokytojų emocine gerove. | Sukurta psichologiškai jauki, skatinanti ir palaikanti mokyklos aplinka, inicijuojamos veiklos, stiprinančios bendruomenės narių socialumą, tvarius santykius. | 1. Paruoštas ir patvirtintas pozityvios mokymosi aplinkos ir emocinės gerovės kūrimo planas.  2. Įgyvendintų priemonių pozityviai mokymosi aplinkai ir emocinei vaikų gerovei kurti, skaičius.  3. Atlikta įgyvendintų priemonių analizė-bendruomenės narių apklausa. | 1.„Pozityvios mokymosi aplinkos ir emocinės gerovės kūrimo mokykloje“ planas sukurtas VGK, aptartas Metodinėje taryboje, bendrame mokytojų susirinkime ir patvirtintas 2020-03-13 Įsak. Nr.V2-16. Viešai prieinamas Teams programoje MK laikmenoje visiems mokytojams.  **2.Veiklos pradinėse klasėse:**  Prevencinės valandėlės priešmokykliniame ugdyme „Zipio draugai“-96; “Antras žingsnis“ (pradinis ugdymas) – 550;  Individualios prevencinės programos – 88;  Mini projekto ciklas „Aš galiu – aš galiu būti draugu“ - 11 užsiėmimų;  Mokyklos specialistų pasitikėjimo valandėlės – 69;  Įvairaus pobūdžio išvykos, ekskursijos, edukacinės, sportinės veiklos – 27;  Pamokos- susitikimai su kitų įstaigų specialistais – 7;  Prevenciniai renginiai: “Mėnuo Be patyčių“; Tolerancijos dienos minėjimas; Saugesnio interneto savaitė; Tarptautinė antikorupcijos diena - 4;  Tautinių švenčių minėjimo renginiai - 3;  Sportiniai, skaitymo bei kiti panašūs renginiai - 20;  Vasaros stovykla „Geriausios vasaros emocijos“ (58 mokiniai), “Emociukų“ būrelis pradinukams.  **Iš viso 879 veiklos.**  **Veiklos 5-8,10 kl. klasėse**:  LIONS QUEST prevencinė programa - 481;  Viena nuotolinė paskaita apie patyčias ir jų grėsmę bei atsakomybes socialiniuose tinkluose;  Tiesioginės paskaitos: ,,Būk atsakingas už save ir kitus” (su VSB specialistais) - 9;  Su psichologe savižudybių prevencijos tema - 4;  ,,Bendradarbiavimo klasėje raktai. Tarpusavio santykiai” (psichologė+ soc. pedagogas); VSPS pamoka “Sveika mityba (VSB specialistė); diskusija ,,Atsparumas rizikingam elgesiui” (VSB specialistė); lytiškumo ugdymo ir rengimo šeimai programa “Aš esu AŠ” ; „Jie ir jos”  Sporto diena “LTeam žiemos festivalyje” (VSB specialistė); ,,Virtualus pasaulis. Nauda ir žala” ( VSB specialistė); protmūšis “Sveikatos labirintas”- 33 (tiesiogiai);  „Juoda Avis" - paskaita, skirta mokinių emocinei būklei (emocijoms, išgyvenimams) aptarti/įvertinti mokantis nuotoliniu būdu – 1;  Informaciniai stendai ,,Apsaugok save!”, ,,Viskas apie virusus” (su VSB specialiste) – 2;  Judumo savaitės renginiai, akcijos ,,Sumažink pavojų užsikrėsti!”, ,,Judėk su Trikke pertraukų metu” – 3;  Plakatai, lankstinukai, parodos: ,,Nebūk abejingas savo sveikatai”, ,,Dėvėki kaukę saugiai!”, ,,Rekomendacijos dėl COVID - 19 plitimo prevencijos priemonių (su VSB specialiste) - 3;  Elektroniniai lankstinukai mokiniams, mokytojams, tėvams: psichologės paruošė ir patalpino Edukoje, mokyklos internetiniame puslapyje elektroninių patyčių, streso, nerimo valdymo ir kitais klausimais – 11;  („Vaikų nuobodulys – iššūkis tėvams“; „Vaiko pyktis: dėl ko jis kyla ir ką su juo daryti?“; „Kyla stresas? Ką su juo daryti?“; „Liūdesys: susigyventi ar nuvyti jį šalin?“; „Aiški dienotvarkė – mažiau nerimo ir pykčio!“; „Elektroninės patyčios: kaip atpažinti ir reaguoti?“; „Kaip sumažinti vaiko nerimą? PASIKALBĖKITE“; „Nuotolinis mokymas – iššūkis tėvams. Kaip išlikti ramiems ir išlaikyti vaikų ramybę?“; „Streso įveikos būdai“)  Sportiniai renginiai, varžybos – 24;  Išvykos, ekskursijos, susitikimai – 7;  Valstybinių švenčių minėjimai savitai – 26 (kiekvienoje klasėje);  Akcija - ”Šviečiančių moliūgų vakarai”  Tiesioginiu būdu – 13;  Akcija - “Tolerancijos dienai paminėti”  Nuotoliniu būdu – 13;  Akcija- ”Antikorupcijos dienai paminėti”, piešiniai  Nuotoliniu būdu – 13;  Mokyklos bendruomenės forumas „Namų darbai“- 1;  Tėvų švietimo renginiai, susirinkimai – 30;  Dalyvavimas kuriant mokyklos aplinkos bei erdvių atnaujino projekte  Tiesioginiu būdu – 9;  Tarptautiniai renginiai:  Konferencijoje mokytojams „Kūrybiškumas ir inovacijos – sėkmingos XXI a. mokyklos būtinybė”. Dalyvavo visos savivaldybės mokyklos, 12 šalies mokyklų, 2 užsienio.  Tarptautinė mokinių ir mokytojų konferencija „Sugihara vakar, šiandien, rytoj“, dalyvaujant nuotoliniu būdu Japonijos ambasadoriui, 2 universitetams, 1 Japonijos mokyklai, su kuria bendradarbiaujame.  Šalies renginiai:  ŠMSM ir Tėvų forumo konferencija, skirta Mokyklų bendruomenių metams „Tapk aktyviu mokyklos bendruomenės nariu“. Mokyklos direktorės pranešimas „Kuriame aktyvią mokyklos bendruomenę“  https://www.mokyklubendruomenes.lt/lt/naujienos/.  **Iš viso 681 veikla.**  **3.**„Mokinių savijauta mokantis nuotoliniu būdu“, dalyvavo 356 (87,3%) 4-8 ir 10 kl. mokiniai; „Pagalbos, mokantis nuotoliniu būdu, poreikio klausimynas“, dalyvavo 258-i 5-8 kl. mokiniai; „Pagalbos mokiniui, mokantis nuotoliniu būdu, poreikio klausimynas“, dalyvavo 115-a 5-8 kl. mokinių tėvų.    Pirmojoje apklausoje pateiktas klausimynas mokiniams atsakyti 2020 m. gegužės 15-27d. apklausa.lt svetainėje.  Rezultatai: 63,3 proc. mokinių labiau patinka mokytis tiesiogiai; 76,2 proc. pagalbą gaudavo laiku; 72 proc. mokinių spėja atlikti užduotis vaizdo pamokų metu; dažniausiai pavykdavo susikaupti 73,3 proc. atsakiusiųjų; vaizdo pamokų kiekis pakankamas, kad suprastų turinį - 66,4 proc. mokinių; įdomūs namų darbai - 69,2 proc; 97,2 proc. mokinių visada sulaukia tėvų pagalbos, kai reikia; 81,2 proc. trūko bendravimo su draugais; patyčių niekada nepatyrė el.erdvėje 88,8 proc. mokinių.  Mokytojų atsakymai (30):  Ypač patobulėjo IT srityje (20);  Nauja patirtis (15);  Geresnis kontaktas su tėvais, tarpusavyje (16);  Galimybė dalyvauti nuotoliniuose mokymuose (16).  Tėvų atsakymai dėl pradinukų ugdymo buvo aprašomojo pobūdžio, nes mokykla norėjo gauti konkrečios informacijos dėl nuotolinio mokymosi problemų, jas paverčiant galimybėmis.  Savivaldybės organizuota apklausa tėvams:  Aktualią informaciją gauna laiku ir pilną - 3,71 (iš 5);  Ugdymo įstaigoje vaikas jaučiasi saugiai - 3,63;  Ugdymo įstaigos bendruomenė draugiška - 3,62.  Mokyklos veiklos įsivertinimo klausimynas 2020 m. lapkričio mėn.  *Mokytojai* (34 iš 54,61,8 proc.):  Skatina mokinius bendradarbiauti-3,8 (iš 4);  *Aptaria sėkmes su mokiniais - 3,7;*  Aiškus pasiekimų vertinimas 3,6.  Mokiniai (261 iš 333,78,4 proc.):  Mokytojai padeda pažinti gabumus - 3,1;  Skatina bendradarbiauti - 3,2;  Svarbu mokytis - 3,6;  Sekasi mokytis nuotoliniu būdu - 3,1.  *Aptaria sėkmes - 2,7.*  *Tėvai* (263 iš 676,41,7 proc.):  Mokytojai padeda pažinti gabumus - 3,2;  Skatina bendradarbiavimą - 3,3;  Vaikui svarbu mokytis - 3,6;  Vaikas turi galimybę pasirinkti skirtingas užduotis - 2,8.  *Aptaria sėkmes - 2,9.*  Dėl pagalbos mokiniui atsakymų skirtumų organizavome papildomą mokinių ir jų tėvų anketavimą 5-8 klasėse, rezultatai:  Mokinių atsakymai(proc.)  Gaunu pagalbos, kai kyla sunkumų prisijungiant prie pamokų - 57,7 proc.;  Gaunu pagalbos, kai kyla sunkumų asinchroninių pamokų metu – 62 proc.;  Gaunu pagalbos susirandant informaciją - 67,4 proc.;  Kai nesuprantu pamokos temos (skirstėme pagal dalykus) - lietuvių k. 61,2 proc., matematika - 58,1 proc.;  Gaunu pagalbos, kai nesuprantu namų darbų – lietuvių - 30,2 proc., matematikos - 31,4 proc.;  Pakanka pagalbos konsultacijų metu - lietuvių k.- 38,8 proc., matematikos -3 7,9 proc.;  Ar sekasi dirbti nuotoliniu būdu - 81,4 sekasi; 18,6 – nesiseka.  Tėvų atsakymai:  Gauna vaikas pagalbos prisijungiant - 57,4 proc.;  Gauna vaikas pagalbą asinchroninių pamokų metu - 59,1 proc.;  Gauna pagalbos susirandant informaciją - 62,6 proc.;  Gauna pagalbos, kai nesupranta namų darbų bei konsultacijų metu - lietuvių kalbos - 59,2 proc., matematikos - 30,4 proc.  Atlikus papildomas apklausas paaiškėjo, kad atskirų dalykų iki 20 proc. – mokinių negauna pakankamai pagalbos asinchroninių pamokų metu ir konsultacijose bei apie 20 proc., mokinių negauna pagalbos tiesioginėse pamokose, kai nesupranta pamokos temos.  Todėl mokykla ėmėsi pokyčių dėl konsultavimo nuotolinių asinchroninių pamokų metu, pamokos struktūros aptarimo ir numatė 2021 m. tobulintiną sritį „Pagalba mokiniui“, atlikome 2.3.1. rodiklio iliustraciją bei numatėme darbus ir juos pasiskirstėme situacijai tobulinti. |
| 1.3. Įgyvendinti finansuojamus projektus. | Įgyvendinti projektai, atlikti 2020 m. numatyti darbai | 1. Projekto „Sportinių erdvių saugumas - ne privalumas, o sveikatinimosi sąlyga“ paraiškoje nurodyti rezultatai bei jų pasiekimo vertinimo rodikliai  2. Projekto “Wellness and healthy lifestyle capacity building through the renovation of sport/recreation fasilities, their safe use and crossborder cooperation” paraiškoje nurodyti rezultatai bei jų pasiekimo vertinimo rodikliai | 1.Šis projektas buvo skirtas mokyklos stadiono galimybėms išplėsti, padaryti jį mobilesnį, įjungiant didesnį Druskininkų bendruomenės sportuojančių narių skaičių. Mokyklai buvo skirtos Sporto rėmimo fondo lėšos pagal programą „Sporto projektų, skirtų fizinio aktyvumo veikloms, skatinančioms fizinio aktyvumo plėtrą, sporto inventoriaus ir įrangos įsigijimui, sporto renginių organizavimui ir kvalifikacijos tobulinimui". Bendra suma - 30 740,00 Eur.  Vadovaudamiesi projekto taisyklėmis, nupirkome 4 futbolo aikštės kamuolių gaudykles, 4 mobilius futbolo vartus, 4 lauko treniruoklius.  Projekte taip pat numatyti sportiniai renginiai:  1. Bendras bendradarbiaujančių mokyklų iš Lietuvos (Druskininkų ,,Atgimimo" mokykla), Baltarusijos (Gardino miesto gimnazija Nr.1) ir Lenkijos (Zespol szkolno-przedszkolny w Rynie) futbolo turnyras ,,Kamuolys apvalus" 2020 metais (mokyklų specialiosios lėšos).  2. Druskininkų savivaldybės bendruomenių spartakiada (vyrų futbolas, moterų tinklinis, vaikams lengvoji atletika, senjorams golfo pradmenys) 2020 metais (Bendruomenių lėšos).  3. Pasaulio lietuvių sporto žaidynės 2021 m. (Tikslinės renginiui skirtos lėšos).  4. Įvairios mokyklos, miesto ir tarpmiestinės futbolo varžybos.  Įgyvendinome 4 punktą, nes nekarantininiu laikotarpiu vyko įvairios mokyklos, miesto, tarpmiestinės futbolo varžybos, tačiau dėl susidariusios ekstremalios situacijos negalėjome įgyvendinti 1-2 punktų, kuriuos, suderinę su projekto partneriais, nukėlėme į 2021-2022 metus.  2.Šio projekto finansavimas laimėtas mokyklos pagal „2014–2020 m. Europos kaimynystės priemonės Latvijos, Lietuvos ir Baltarusijos bendradarbiavimo per sieną“ programą. Iš dalies ES lėšomis finansuojamas projektas (90% ES lėšos, 10% partnerių)“. Bendra suma - 568 364,99 Eur  Mokykla atnaujins ir pritaikys didesnei vaikų ir jaunimo auditorijai sporto ir laisvalaikio erdves prie pradinės mokyklos pastato.  Šis ES remiamas tarptautinis projektas 2020 m. gavo finansavimą. „Atgimimo|“ mokykla yra pagrindinė šio projekto vykdytoja. Mokykla atliko šiuos darbus: pasirašė sutartį su Baltarusijos Gardino vidurine mokykla Nr.18 dėl veiklų vykdymo, sudaryta darbo grupė projekto veikloms organizuoti; parengti visi reikalingi dokumentai, bendradarbiaujant su Jungtiniu techniniu ES sekretoriatu; papildytas veiklų sąrašas, sukonkretintas biudžetas, sudarytas galutinis projekto biudžetas.  Gruodžio mėnesį baigtas koreguoti galutinis projekto biudžetas. Gruodžio mėnesio paskutinėmis dienomis galutinis projektas ir visi su juo susiję dokumentai perduoti Jungtiniam techniniam sekretoriatui patvirtinti ir bendrajai sutarčiai pasirašyti. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. Projekto „Sportinių erdvių saugumas - ne privalumas, o sveikatinimosi sąlyga“ paraiškoje nurodyti rezultatai bei jų pasiekimo vertinimo rodikliai | Susidarius ekstremaliai situacijai dėl Covid-19 karantino įvedimo, negalėjome įgyvendinti 1-2 punktų, kuriuos, suderinę su projekto organizatoriumi ir partneriais, nukėlėme į 2021-2022 metu |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1.Nuotolinio mokymosi Covid-19 karantino laikotarpiu organizavimas ir vykdymas. | Buvo sukurta ir patvirtinta „Nuotolinio mokymosi tvarka“ ir sėkmingai organizuota veikla priešmokyklinio ugdymo, pradinio ir pagrindinio ugdymo klasėse. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai x |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Pagalbos mokiniui organizavimo tobulinimas | Dauguma mokinių, kuriems reikia pagalbos mokantis, gauna visapusišką pagalbą tiesioginiu ar nuotoliniu būdu | Pakankamą pagalbą pagal poreikį gauna ne mažiau kaip 70 proc. mokinių. |
| 8.2. Lankomumo rezultatų gerinimas | Daugumos mokinių lankomumo rezultatai atitinka mokyklos lūkesčius | Pamokų praleidinėjimo be pateisinamos priežasties rezultatai kiekvienoje klasėje pagerinami 5 proc. |
| 8.3. Mokymosi karantino laikotarpiu praradimų sumažinimas | Sudarytos sąlygos ugdymosi karantino laikotarpiu trūkumams pašalinti ir pasiekimams gerinti | Asmeninių mokymosi pasiekimų pagerinimas 3-5 proc. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1.Užsitęsusi Covid-19 situacija. |

**VI SKYRIUS**

**VERTINIMO PAGRINDIMAS IR SIŪLYMAI**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)